ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

 HOTĂRÂREA Nr. 227/28.07.2017
privind achitarea cotizaţiei pe anul 2017 către 

Asociaţia de Dezvoltare Microregională ALCSÍK 
Consiliul Local al Municipiului Miercurea Ciuc, întrunit în şedinţa ordinară din data de 28 iulie 2017;
Analizând Expunerea de motive cu nr. 12142/2017şi Raportul de specialitate cu nr. 12143/2017 întocmit de Serviciul de programe şi proiecte culturale, tineret, prin care s-a propus adoptarea unei hotărâri cu privire la achitarea cotizaţiei pe anul 2017 către Asociaţia de Dezvoltare Microregională ALCSÍK ;
Pe baza rapoartelor comisiei pentru:
· pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

· de studii, prognoze economico-sociale, buget, finanţe, agricultură, administrarea domeniului 
public şi privat;

Văzând Hotărârea nr. 151/1999 al Consiliului Local Municipal Miercurea Ciuc cu privire la asocierea Municipiului Miercurea Ciuc cu autorităţile publice locale din zona Ciucului de Jos în vederea înfiinţării Asociaţia de Dezvoltare Microregională ALCSÍK precum şi Hotărârea nr. 58/2017 privind aprobarea Bugetului de venituri şi cheltuieli pe anul 2017 cu modificările şi completările ulterioare; 


În temeiul art. 35, alin. 6, din Legea nr. 273/2006 privind finanţele publice locale cu modificările şi completările ulterioare 

 Având în vedere art. 2, art 24, art 46 al OG nr.26 din 30 ianuarie 2000 cu privire la asociaţii şi fundaţii;

 Având în vedere Hotărârea AGA nr.2/2017, Procesul verbal din 23 februarie/2017,  
  
Având în vedere Raportul privind activitatea de audit pubic intern aferentă anului 2016 al ADM ALCSIK;
În temeiul art. 36, alineatul (2), litera b), alineatul (4) litera a), art. 45, alineatul (2) litera a) precum şi art. 115 alineatul (1) litera b) din Legea nr. 215/2001, privind administraţia publică locală, cu modificările şi completările ulterioare;
H O T Ă R Ă Ş T E

Art. 1. Se aprobă achitarea cotizaţiei pe anul 2017 către Asociaţia de Dezvoltare Microregională ALCSÍK  în valoare de 28.590,00 lei din Bugetul de venituri şi cheltuieli pe anul 2017.

Art. 2. Cu aducerea la îndeplinire a prezentei hotărâri se însărcinează viceprimarul Füleki Zoltán Ladislau, Direcţia economică, Serviciul financiar–contabil și Serviciul de programe și proiecte culturale, tineret, sport și turism din cadrul aparatului de specialitate al primarului municipiului Miercurea Ciuc.

Art. 3. Prezenta hotărâre se comunică:
a) Instituţiei Prefectului Judeţului Harghita;

b) Primarului municipiului Miercurea Ciuc, dl. Ráduly Róbert Kálmán;

c) Viceprimarului Füleki Zoltán Ladislau;

d) Asociaţiei de Dezvoltare Microregională ALCSÍK;

e) Direcţiei economice, Serviciului financiar–contabil;

f) Serviciului de programe şi proiecte culturale, tineret, sport şi turism.

	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF

